b"\n_START_ARTICLE_\nSandford Fleming\n_START_SECTION_\nJoventut\n_START_PARAGRAPH_\nEn 1827, Fleming va n\xc3\xa9ixer a Kirkcaldy, Fife, Esc\xc3\xb2cia, fill d'Andrew i Elizabeth Fleming. A l'edat de 14 anys va ser aprenent d'agrimensor i en 1845, a l'edat de 18 anys, va emigrar amb el seu germ\xc3\xa0 gran, David, cap a Canad\xc3\xa0 colonial. La seva ruta els va portar a trav\xc3\xa9s de moltes ciutats de les col\xc3\xb2nies del Canad\xc3\xa0: Quebec, Mont-real, i Kingston, abans d'establir-se a Peterborough (Ontario) amb els seus cosins dos anys m\xc3\xa9s tard, en 1847. Es va qualificar com agrimensor al Canad\xc3\xa0 en 1849._NEWLINE_En 1849 va crear el Royal Canadian Institute (Institut Reial del Canad\xc3\xa0) amb diversos amics, que es van incorporar formalment el 4 de novembre de 1851. Encara que inicialment va ser concebut com un institut professional de t\xc3\xa8cnics i enginyers, es va esdevenir una societat cient\xc3\xadfica m\xc3\xa9s general. _NEWLINE_En 1851 va dissenyar el Threepenny Beaver (el castor tres penics), el primer segell de correus canadenc. _NEWLINE_Al llarg d'aquest temps va treballar a temps complet com agrimensor, sobretot per al Grand Trunk Railway. El seu treball per a ells finalment li va fer guanyar la posici\xc3\xb3 d'Enginyer Cap del Ferrocarril del Nord del Canad\xc3\xa0 en 1855, on va defensar la construcci\xc3\xb3 de ponts de ferro en lloc de fusta per raons de seguretat._NEWLINE_Fleming va servir al 10\xc3\xa8 Batall\xc3\xb3 del Volunteer Rifles of Canada (m\xc3\xa9s tard conegut com el Royal Regiment of Canada) i va ser nomenat al rang de capit\xc3\xa0 l'1 de gener de 1862. Es va retirar de la mil\xc3\xadcia en 1865.\n_START_SECTION_\nFam\xc3\xadlia\n_START_PARAGRAPH_\nTan aviat com va arribar a Peterborough (Ontario) en 1845, Fleming es va fer amic de la fam\xc3\xadlia de la seva futura esposa, els Halls, i es va sentir atret per Jane Ann (Jeanie) Hall. No obstant aix\xc3\xb2, no va ser fins que un accident de trineu gaireb\xc3\xa9 deu anys despr\xc3\xa9s va fer que fos revelat l'amor entre els dos joves. Un any despr\xc3\xa9s d'aquest incident, al gener de 1855, Sandford es va casar amb Ann Jane (Jean) Hall. Ells van tenir nou fills dels quals dos van morir joves. El fill gran, Andrew Frank, va acompanyar Fleming en la seva gran expedici\xc3\xb3 occidental de 1872._NEWLINE_Fleming era un home de fam\xc3\xadlia, profundament unit a la seva dona i fills. Va donar la benvinguda al seu pare, Andrew Greig Fleming, a l'esposa d'Andrew i a sis dels seus altres fills que es van reunir amb ell al Canad\xc3\xa0 dos anys despr\xc3\xa9s de la seva arribada. Les fam\xc3\xadlies Fleming i Hall es veien sovint._NEWLINE_Despr\xc3\xa9s de la mort de la seva esposa Jeanie en 1888, la neboda de Fleming, Elsi Smith, filla d'Alexander i Lily Smith, es va encarregar de mantenir la seva casa de Winterholme 213 Chapel Street, Ottawa, Ontario.\n_START_SECTION_\nEnginyer ferroviari\n_START_PARAGRAPH_\nEl seu pas pel Northern Railway (Ferrocarril del Nord) va estar marcat pel conflicte amb l'arquitecte Frederick William Cumberland, que es va iniciar a l'Institut Reial del Canad\xc3\xa0 i qui era gerent general de la via f\xc3\xa8rria fins a 1855. Fleming va comen\xc3\xa7ar com a enginyer assistent en 1852, per\xc3\xb2 el 1855 va ser reempla\xc3\xa7at per Cumberland. En 1862 Fleming va reempla\xc3\xa7ar a Cumberland. _NEWLINE_En 1863, Fleming es va convertir en el cap del topografs del govern a Nova Esc\xc3\xb2cia i es va encarregar de la construcci\xc3\xb3 d'una l\xc3\xadnia de ferrocarril des de Truro fins a Pictou. Quan no va acceptar les ofertes de contractistes que va considerar massa altes, se li va demanar fer una oferta per a fer-la ell mateix i va completar la l\xc3\xadnia en 1867, estalviant diners al govern i obtenint un benefici per a si mateix. _NEWLINE_En 1862 va proposar al govern un pla per a un ferrocarril transcontinental que connectaria els oceans Atl\xc3\xa0ntic i Pac\xc3\xadfic. La primera part, entre Halifax i Quebec va esdevenir una part important de les condicions pr\xc3\xa8vies per a Nova Brunsvic i Nova Esc\xc3\xb2cia per unir-se a la Federaci\xc3\xb3 Canadenca a causa de les incerteses dels viatges a trav\xc3\xa9s de Maine a causa de la guerra civil americana. El 1867 va ser nomenat enginyer en cap del Ferrocarril Intercolonial, que es va convertir en un projecte federal i va continuar en aquest lloc fins 1876. La seva insist\xc3\xa8ncia en la construcci\xc3\xb3 dels ponts de ferro i pedra en comptes de fusta va ser controvertida en la seva \xc3\xa8poca, per\xc3\xb2 molt aviat va ser acceptada per la seva resist\xc3\xa8ncia al foc._NEWLINE_El 1871, s'estava utilitzant l'estrat\xc3\xa8gia d'una connexi\xc3\xb3 ferrovi\xc3\xa0ria per atraure la Columbia Brit\xc3\xa0nica a la Federaci\xc3\xb3 Canadenca, i van oferir a Fleming el c\xc3\xa0rrec cap d'enginyers del Ferrocarril Canadenc del Pac\xc3\xadfic. Va dubtar a causa de la quantitat de treball que tenia, per\xc3\xb2 el 1872 es va posar en marxa amb un petit grup per estudiar la ruta, sobretot a trav\xc3\xa9s de les Muntanyes Rocalloses, a la recerca d'una ruta possible a trav\xc3\xa9s del pas Yellowhead. Un dels seus companys, George Monro Grant va escriure un relat del viatge, \xc2\xabOcean to Ocean\xc2\xbb\xc2\xa0(1873), que es va convertir en un \xc3\xa8xit de vendes._NEWLINE_Abans de 1880, amb 965 km completats, un canvi de govern va portar el desig d'una empresa privada de posseir tot el projecte i Fleming va ser acomiadat per Sir Charles Tupper, amb un pagament de  30.000 $. Va ser el cop m\xc3\xa9s dur de la vida de Fleming, tot i que va obtenir una promesa, revocada m\xc3\xa9s tard, de tenir el monopoli en el seu pr\xc3\xb2xim projecte, una l\xc3\xadnea de tel\xc3\xa8graf trans-pac\xc3\xadfic. _NEWLINE_No obstant aix\xc3\xb2, en 1884 es va convertir en director del Ferrocarril Canadenc del Pac\xc3\xadfic, i en 1885 va estar present la cerim\xc3\xb2nia de \xc2\xabl'\xc3\xbaltim clau\xc2\xbb de la l\xc3\xadnia de ferrocarril.\n_START_SECTION_\nVida posterior\n_START_PARAGRAPH_\nQuan la privatitzaci\xc3\xb3 dels ferrocarrils institu\xc3\xaft per Tupper en 1880 el va obligar a sortir d'un lloc de treball del govern, es va retirar del m\xc3\xb3n de la topografia i va prendre la posici\xc3\xb3 de Canceller de la Universitat de Queen's de Kingston, Ontario. Va mantenir aquesta posici\xc3\xb3 durant els seus \xc3\xbaltims 35 anys, on George Monro Grant, qui havia escrit el llibre del viatge de Fleming el 1873, va ser director entre 1877 i 1902. _NEWLINE_No content amb deixar les coses com estaven, que no va parar d'advocar la construcci\xc3\xb3 d'un cable submar\xc3\xad de telegr\xc3\xa0f que connect\xc3\xa9s a tots els habitants de l'Imperi Brit\xc3\xa0nic, l'All Red Line, que es va completar en 1902._NEWLINE_Tamb\xc3\xa9 es va mantir amb empreses de negocis, convertint-se en 1882 un dels propietaris fundadors de la Nova Scotia Cotton Manufacturing Company (Empresa de Fabricaci\xc3\xb3 de Cot\xc3\xb3 de Nova esc\xc3\xb2cia) en Halifax. Va ser membre de la North British Society (Societat Brit\xc3\xa0nica del Nord). Va ajudar a fundar el Western Canada Cement and Coal Company, que es va originar en la ciutat d'Exshaw, Alberta. En 1910, aquest negoci va ser abosrbit en una compra hostil pels manipuladors de valors que actuaven sota el nom de Canada Cement Company, acci\xc3\xb3 que es diu per alguns que va conduir a una depressi\xc3\xb3 emocional que contribuiria a la mort de Fleming poc temps despr\xc3\xa9s. _NEWLINE_En 1880 es va exercir com a vicepresident de la Ottawa Horticultural Society (Societat Hort\xc3\xadcola d'Ottawa). _NEWLINE_Els seus \xc3\xa8xits eren ben coneguts a tot el m\xc3\xb3n, i en 1897 va ser nomenat cavaller per la reina Vict\xc3\xb2ria. Ell era ma\xc3\xa7\xc3\xb3._NEWLINE_En 1883, mentre que examinava la ruta del Ferrocarril Canadenc del Pac\xc3\xadfic amb George Monro Grant, va con\xc3\xa8ixer al Major A. B. Rogers prop del cim del pas de Rogers (Columbia Brit\xc3\xa0nica) i van fundar el primer \xc2\xabClub Alp\xc3\xad del Canad\xc3\xa0\xc2\xbb.> Aquest primer club alp\xc3\xad va durar poc, per\xc3\xb2 en 1906 es va fundar el modern Club Alp\xc3\xad del Canad\xc3\xa0 (Alpine Club of Canada\xc2\xa0o ACC) en Winnipeg, i Sir Sandford Fleming es va convertir en el primer patr\xc3\xb3 del club i president d'honor._NEWLINE_En els seus \xc3\xbaltims anys es va retirar a la seva casa a Halifax, i posteriorment va donar la propietat de la casa i de les 38 hect\xc3\xa0rees a la ciutat, actualment conegut com a Sir Sandford Fleming Park (o Dingle Park, El parc de la canal). Tamb\xc3\xa9 va mantenir una resid\xc3\xa8ncia a Ottawa, i va ser enterrat all\xc3\xa0, al Beechwood Cementery.\n_START_SECTION_\nEl seu llegat\n_START_PARAGRAPH_\nLa ciutat de Fleming, Saskatchewan (situada a la l\xc3\xadnia del Ferrocarril Canadenc del Pac\xc3\xadfic) va ser nomenada en el seu honor en 1882._NEWLINE_En 1901, la Universitat de Queens va construir el Fleming Hall en el seu honor, i va ser reconstru\xc3\xaft en 1932 despr\xc3\xa9s d'un incendi. Va ser la seu del departament d'Enginyeria El\xc3\xa8ctrica de la Universitat._NEWLINE_En Peterborough, Ontario, el Fleming College, \xc3\xa9s una escola d'Arts Aplicades i Tecnologia que porta el seu nom, inaugurada el 1967, amb campus addicionals en Lindsay / Kawartha Lakes, Halliburton, i Cobourg._NEWLINE_A m\xc3\xa9s, l'edifici principal de la Facultat de Ci\xc3\xa8ncies Aplicades i Enginyeria de la Universitat de Toronto  i de l'Acad\xc3\xa8mia Sandford Fleming porten el nom de Fleming (edifici Sandford Fleming) ._NEWLINE_En 1913, es va construir en Vancouver l'escola prim\xc3\xa0ria Sir Sandford Fleming ._NEWLINE_El John Polanyi Collegiate Institute (anteriorment una escola secund\xc3\xa0ria p\xc3\xbablica de North York (1960-2011) anomenada Acad\xc3\xa8mia Sir Sandford Fleming entre 1960 i 2011), tamb\xc3\xa9 va portar el seu nom._NEWLINE_El mont Sir Sandford, que \xc3\xa9s la muntanya m\xc3\xa9s alta de la serralada Sir Sandford de les muntanyes de Selkirk, i el 12\xc3\xa8 el pic m\xc3\xa9s alt de la Col\xc3\xbambia Brit\xc3\xa0nica, porta el seu nom. _NEWLINE_El 7 de gener de 2017, Google va celebrar el 190\xc3\xa8 aniversari de Standford Fleming amb un Google Doodle."